b'\n_START_ARTICLE_\nChristian Wolff\n_START_PARAGRAPH_\nChristian Wolff (24. tammikuuta 1679 Breslau \xe2\x80\x93 9. huhtikuuta 1754 Halle) oli 1700-luvun filosofi ja Saksassa suuri auktoriteetti. Toisin kuin useat Immanuel Kantia edelt\xc3\xa4v\xc3\xa4t saksalaiset filosofit Christian Wolff oli yliopiston professori ja julkaisi suuren suosion saavuttaneita oppikirjoja._NEWLINE_Filosofialtaan Wolff oli rationalisti. H\xc3\xa4n yritti Gottfried Leibnizin jalanj\xc3\xa4ljiss\xc3\xa4 luoda kaikenkattavan aksiomaattisen systeemin tieteiss\xc3\xa4, my\xc3\xb6s kosmologiassa, teologiassa ja psykologiassa. H\xc3\xa4n kannatti Leibnizin ajatusta ennalta-asetetusta harmoniasta, mutta hylk\xc3\xa4si t\xc3\xa4m\xc3\xa4n monadologian._NEWLINE_Teoksissaan Wolff k\xc3\xa4sitteli muun muassa logiikkaa, metafysiikkaa, etiikkaa, poliittista filosofiaa, teoreettista fysiikkaa, teleologiaa ja fysiologiaa.'